71. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/100272/70 της 31 Δεκ. 1969/2 Φεβρ. 1970 (ΦΕΚ Β΄ 72) Περί εγκρίσεως της διασκευής δικύκλων μοτοσυκλεττών. ΄Εχοντες υπ’ όψιν: 1.Το άρθρ. 6 του Νόμ. 4841/30. 2.Τα άρθρ. 2 και 11 του Ν.Δ. 3334/55. 3.Το άρθρ. 5 παρ. 7 του Ν.Δ. 3839/58. 4.Το άρθρ.1 του Ν.Δ. 3990/59. 5.Τα άρθρ. 20, 45 και 48 του Κ.Ο.Κ. κυρωθέντος δια του Ν.Δ. 4233/62. 6.Το άρθρ. 3 του Π.Δ. της 22/29.1.31. 7.Τας υπ’ αριθ. ΣΤ/104663/65, 128026/63, ΣΤ/134575/66, ΣΤ/168835/64 και 203651/65 αποφάσεις. 8.Τας υπ’ αριθ. ΣΤ/147464/68, ΣΤ/171144/68, ΣΤ/131464/69, ΣΤ/166369/68, ΣΤ/204263/67, ΣΤ/ 189567/67, ΣΤ/192331/65 και ΣΤ/171135/68 εγκυκλίους, αποφασίζομεν: Εγκρίνομεν την διασκευήν δικύκλων μοτοσυκλεττών εις τρίτροχα φορτηγά δια προσθήκης προσθέτου πλαισίου εκ διαμήκων δοκών και οπισθίου άξονος μετά οπισθίου ανοικτού ή κλειστού αμαξώματος και κουβουκλίου οδηγού. Δι’ εκάστην τοιαύτην διασκευήν θα παρέχεται υπό του Υπουργείου Συγκοινωνιών ειδική προς τούτο έγκρισις κυκλοφορίας κατόπιν της υπό της αρμοδίας Υπηρεσίας Συγκοινωνιών επιθεωρήσεως του συναρμολογηθέντος τρικύκλου και ελέγχου υπό της Δ/νσεως ΣΤ΄ των υποβληθέντων υπό του ενδιαφερομένου κατασκευαστού δικαιολογητικών (Μελέτης αντοχής πλαισίου και ικανότητος πεδήσεως, τεχνικής περιγραφής, σχεδιαγράμματος κλπ.) και εφ’ όσον διαπιστωθή ότι τούτο πληροί τας υπό των κειμένων διατάξεων προβλεπομένας προϋποθέσεις. (Αντί της σελ. 242,25(α) Σελ. 242,25(β) Τεύχος 374-Σελ. 103 Φορτηγά αυτοκίνητα 21.Ε.δ.71 2.Εγκρίνομεν την μετατροπήν δικύκλων μοτοσυκλεττών εις τρίκυκλα φορτηγά δια προσθήκης παραπλεύρως αυτών ανοικτού αμαξώματος χωρίς να απαιτήται η ως άνω έγκρισις. Το μεταφερόμενον ωφέλιμον φορτίον των μετά παραπλεύρου αμαξώματος τριτρόχων, καθορίζεται εις 250 χιλ/μα προκειμένου περί μοτοσυκλεττών εφωδιασμένων μετά συστήματος μεταδόσεως κινήσεως και εις τον τρίτον τροχόν (διαφορικόν) και εις 150 χιλ/μα προκειμένου περί μοτοσυκλεττών μη εφωδιασμένων δια του ως άνω συστήματος. 3.α)Απαγορεύομεν την προσαρμογήν οιουδήποτε στεγάστρου επί των μετά παραπλεύρου πήγματος φορτηγών τρικύκλων ιδιωτικής ή δημοσίας χρήσεως. β)Η τοποθέτησις στεγάστρων είναι προαιρετική, προκειμένου περί τρικύκλων φορτηγών Ι.Χ. ή Δ.Χ. μετά οπισθίου πήγματος, αλλ’ εις την περίπτωσιν ταύτην τα στέγαστρα πρέπει να έχουν καλαίσθητον εμφάνισιν της μορφής των εκ του εξωτερικού εισαγομένων τοιούτων καλώς προσηρμοσμένων επί του πλαισίου και παρεχόντων πλήρη προστασίαν, ευχέρειαν χειρισμών και ορατότητα. Τυχόν τοποθετηθέντα στέγαστρα επί των μετά οπισθίου πήγματος τρικύκλων πρέπει να προσαρμοσθώσι προς τα ανωτέρω, ή άλλως να αφαιρεθώσιν ως αντικανονικά και ουδένα σκοπόν εξυπηρετούντα. γ)Εφ’ όλων γενικώς των τρικύκλων είναι επιτρεπτή η προαιρετική προσαρμογή προστατευτικών των οδηγών ανεμοθωράκων, εκ διαφανούς αθραύστου υλικού. 4.Αποδεχόμεθα την υπ’ αριθ. 204/64 γνωμοδότησιν του Νομικού Συμβουλίου του Κράτους, καθ’ ην τα ανώτατα όρια των διαστάσεων των τριτρόχων φορτηγών, άτινα καθώριζεν το άρθρ. 2 του Ν.Δ. 3334/55 ηυξήθησαν δια του άρθρ. 20 του Ν.Δ. 4233/62 εις τα εν αυτώ οριζόμενα νέα όρια, άτινα πλέον ισχύουν από της ισχύος αυτού. Επίσης δια της αυτής γνωμοδοτήσεως το Νομικόν Συμβούλιον του Κράτους απεφάνθη ότι είναι δυνατή η αντικατάστασις τρικύκλου δημοσίας χρήσεως δι’ ετέρου, ούτινος το ωφέλιμον φορτίον έχει καθορισθή μέχρι 350 χιλιογράμμων. 5.Εγκρίνομεν την επιβίβασιν επιβάτου επί της παρά τω οδηγώ φορτηγών τρικύκλων μοτοσυκλεττών υφισταμένης θέσεως. Σελ. 242,26(β) Τεύχος 374-Σελ. 104 Επί του προκειμένου όμως είναι απαραίτητον όπως τούτο προβλέπεται υπό του Εργοστασίου κατασκευής του οχήματος. 6.Καθορίζομεν όπως το κάνιστρον ή η κιβωτάμαξα απάντων ανεξαιρέτως των τριτρόχων φορτηγών δημοσίας χρήσεως, είναι χρώματος πρασίνου ως τούτο προβλέπεται δια της παρ. 3 του άρθρ. 2 του Ν.Δ. 3334/55, εις περιπτώσεις δε τριτρόχων με ενιαίον κουβούκλιον οδηγού και κιβωτάμαξαν ο χρωματισμός αυτών δέον να είναι εξ ολοκλήρου χρώματος πρασίνου. 7.Απαγορεύομεν την κυκλοφορίαν δικύκλων ή τρικύκλων δημοσίας ή Ιδιωτικής χρήσεως άνευ αποσιωπητήρος ή μετά τοιούτου κακώς λειτουργούντος επί ποινή αμέσως επί τόπου αφαιρέσεως της αδείας κυκλοφορίας αυτών, ως και της αδείας ικανότητος οδηγού. Τούτ’ αυτό θα εφαρμόζηται εάν γίνεται χρήσις των ηχητικών οργάνων μετά εκκωφαντικών θορύβων άνευ δεδικαιολογημένης αιτίας. 8.Επιτρέπομεν την κυκλοφορίαν εις τα μετ’ ανατρεπομένης οπισθίας αμάξης τρίτροχα οχήματα (μοτοσυκλέττας) δημοσίας χρήσεως, εις δε τα τοιαύτα Ιδιωτικής χρήσεως εφ’ όσον το είδος της μεταφοράς δι’ ο επετράπη η θέσις εις κυκλοφορίαν αυτών δικαιολογεί την ύπαρξιν ανατρεπομένης αμάξης. 9.Απαγορεύομεν την χορήγησιν αδειών κυκλοφορίας εις τρίτροχα πετρελαιοκίνητα οχήματα (μοτοσυκλέττας) το πρώτον τιθέμενα εις κυκλοφορίαν εν Ελλάδι. Αι υπ’ αριθ. 203651/62, 104663/65, 128026/63, ΣΤ/134575/66, ΣΤ/168835/64 αποφάσεις, αι υπ’ αριθ. ΣΤ/192331/65, ΣΤ/147464/68, ΣΤ/171144/68, ΣΤ/131464/69, ΣΤ/166369/68, ΣΤ/171135/68 εγκύκλιοι, ως και πάσα προγενεστέρα σχετική επί του ιδίου αντικειμένου διοικητική πράξις καταργείται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 21.Ε.δ.71 Φορτηγά αυτοκίνητα 